ทานยาคุมกำเนิดติดต่อกันมาได้ 6ปี แล้วอยากมีลูกจึงหยุดยาคุมมาได้ 4 เดือนแต่พลาดทุกครั้งหลังจากหยุดยาคุมปจด.มาเลทประมาณ 10 วันเลยไปอ่านเพจอยากมีลูกแล้วให้ดูวันไข่ตกล่าสุดเจอมูกไข่ตกจึงซื้อที่ตรวจไข่ตกแบบจุ่มมาเทสทุกวัน(เทสเวลาเดิมตามวิธีใช้ที่ระบุมา)ขึ้น2ขีดและก็เข้มขึ้นเรื่อยๆแต่ไม่เข้มเท่าตัวเปรียบเทียบ แล้วมีเพศสัมพันธ์ช่วงนี้วันเว้นวัน อยากทราบว่าการเจอมูกไข่ตกคือไข่ตกจริงๆใช่ไหมถ้าไม่ไข่ไม่ตกทำไมเจอมุกไข่ตก (เจอมูกไข่ตกประมาณ 2-4 วัน)แล้วใช้ที่ตรวจไข่ตกเจอ2ขีดเข้มขึ้นเรือยๆน่าเชื่อถือได้แค่ไหนและโอกาสตั้งท้องเป็นไปได้มากน้อยแค่ไหนค่ะ อยากมีลูกค่ะ ขอบค่ะ
สวัสดีค่ะ การที่ต้องการมีบุตร พบว่าการมีเพศสัมพันธ์ที่ตรงกับช่วงที่มีการตกไข่ (Ovulation) ถือว่า มีโอกาสสำเจ็จค่อนข้างสูงค่ะถ้ามีรอบเดือนที่สม่ำเสมอ จะเป็นการบอกคร่าวๆ ว่าน่าจะมีไข่ตกในทุกเดือน ตามปกติ ไข่จะตกกลางรอบเดือน ถ้ารอบเดือนสม่ำเสมอ 28 วัน ไข่มักตกช่วงวันที่ 14-16 ของรอบเดือน โดยที่การนับวันตกไข่ มักจะตรงกับช่วงกึ่งกลางของรอบเดือนค่ะ หรืออาจลองใช้ LH kit หรือชุดการตรวจว่ามีการตกไข่จากการจุ่มปัสสาวะ เพื่อกำหนดวันในการมีเพศสัมพันธ์ค่ะดังนั้น ถ้าขึ้น 2 ขีด จากการตรวจก็น่าจะเป็นการบอกว่ามีการตกไข่ได้ค่ะ และน่าเชื่อถือได้ค่อนข้างมากค่ะ เพราะเป็นการตรวจหาฮอร์โมน LH ซึ่งจะต้องมีปริมานมากขึ้นๆ เเล้วมีการตกไข่ตามมา ตามกลไกธรรมชาติ ดังนั้นสีที่เข้มขึ้นเรื่อยๆ เเสดงว่าน่าจะมีฮอร์โมนออกมาค่ะ ซึ่งถือว่าทำได้อย่างถูกต้องค่ะ ที่มีเพศสัมพันธ์ในช่วงนี้วันเว้นวันส่วนมูกตกไข่ โดยทั่วไปถือว่า ความเเม่นยำต่ำกว่า การตรวจ LH kit ค่ะ เนื่องจากบางคนก็มีการตกไข่ โดยที่ไม่จำเป็นต้องมีมูกได้ค่ะส่วนโอกาสการตั้งครรภ์ในแต่ละรอบเดือน ก็มีเพียงประมาณ 20-40% เเละถ้าอายุฝ่ายหญิงมากขึ้น โอกาสการตั้งครรภ์ยิ่งลดลงค่ะ ดังนั้น อาจลองใช้วิธีนี้ไปก่อนสัก 3-6 เดือนได้ค่ะ ถ้ามั่นใจว่าไข่ตกตลอดเเล้วยังไม่ท้องอาจลองไปปรึกษาสูตินรีเเพทย์ค่ะ